**Ministru kabineta noteikumu “Grozījumi Ministru kabineta 2015. gada 28. aprīļa noteikumos Nr.207 “Darbības programmas “Izaugsme un nodarbinātība” 7.2.1. specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts “Grozījumi Ministru kabineta 28.04.2015. noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” (turpmāk – MK noteikumu projekts) paredz precizēt 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk – 7.2.1.SAM) īstenošanas nosacījumus.MK noteikumu projekts stāsies spēkā pēc tā publicēšanas oficiālajā laikrakstā “Latvijas Vēstnesis” indikatīvi 2019. gadaIV. ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā ar 03.07.2014. Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu un darbības programmas “Izaugsme un nodarbinātība” grozījumiem Nr.3, ko Eiropas Komisija apstiprināja 05.07.2018. (nacionālā līmenī apstiprināti ar MK 26.02.2018. rīkojumu Nr.69 “Grozījumi Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmā “Izaugsme un nodarbinātība”” (turpmāk – DP grozījumi Nr.3). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz:1) noslēdzoties 7.2.1.SAM pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” projekta īstenošanai, **novirzīt radušos finanšu atlikumu 691 174 *euro* apmērā** (tai skaitā pamatpiešķīruma finansējuma daļa: 683 504 *euro* un papildus piešķirtā Eiropas Sociālā fonda un valsts budžeta finansējuma daļa: 7 670 *euro*) **pasākuma “Sākotnējās profesionālās izglītības programmu īstenošana Jauniešu garantijas ietvaros” projekta turpmākai īstenošanai** (MK noteikumu projekta 2., 3., 4., 5., 6., 15., 16. un 17.punkts).Finanšu līdzekļu atlikumu (pamatpiešķīruma finansējuma daļa – 683 504 *euro*) prioritāri plānots izlietot, īstenojot atbalstāmās darbības, kas vērstas uz projekta iznākuma un rezultatīvo rādītāju sasniegšanu (t.i., paredzot papildu 1,5-gadīgo profesionālās izglītības programmu īstenošanu no 2019.gada septembra), tādējādi sekmējot arī darbības programmas “Izaugsme un nodarbinātība” (turpmāk – darbības programma) 7.2.1.SAM noteikto uzraudzības rādītāju izpildi. Savukārt atlikušo atlikumu (papildus piešķirtā Eiropas Sociālā fonda un valsts budžeta finansējuma daļu - 7 670 *euro*) – jauniešu informēšanai un piesaistei dalībai pasākumā (skat. detālāk anotācijas I.daļas 2.punkta 2) apakšpunktu).Šobrīd pasākuma “Sākotnējās profesionālās izglītības programmu īstenošana Jauniešu garantijas ietvaros” projekta ietvaros ir jāsasniedz šādi iznākuma un rezultāta rādītāji NEET jauniešiem, kuri apgūst sākotnējās profesionālās izglītības programmu otrā un trešā profesionālās kvalifikācijas līmeņa ieguvei viena vai 1,5 mācību gada laikā:- izglītībā vai apmācībā neiesaistītās neaktīvas personas, kas uzsākušas dalību projekta atbalstāmajā darbībā – 9 200 (projektā kopā – 9 700);- kvalifikāciju ieguvušie dalībnieki tūlīt pēc dalības apmācībās – 6 500.Uz 25.03.2019. sasniegto iznākuma un rezultatīvo rādītāju apkopojums:

|  |  |  |
| --- | --- | --- |
| Iznākuma/ rezultatīvais rādītājs | Izglītībā vai apmācībā neiesaistītās neaktīvas personas, kas uzsākušas dalību projekta atbalstāmajā darbībā | **Kvalifikāciju ieguvušie dalībnieki tūlīt pēc dalības apmācībās** |
| Faktiskais izglītojamo skaits | **8 938** | **5 842** |
| Plānotais izglītojamo skaits (2018.gada septembra 1-gadīgās izglītības programmās uzņemtie jaunieši profesionālo kvalifikāciju iegūs 2019.gada jūnijā) | **-** | **470** |
| **Kopā** | **8 938** | **6 312** |
| **Nesasniegtais iznākuma/ rezultāta rādītājs** | **262** | **188** |

Papildu 1,5-gadīgo profesionālās izglītības programmu īstenošana no 2019.gada septembra, ļautu finansējuma saņēmējam (Valsts izglītības attīstības aģentūrai (turpmāk – VIAA)) sasniegt līdz šim nesasniegtā iznākuma rādītāja izpildi pilnā apmērā (projektam plānotā finanšu līdzekļu ietvaros), kā arī sniegt papildu atbalstu NEET grupas jauniešiem (novirzot Nodarbinātības valsts aģentūras (turpmāk - NVA) īstenotā pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” projekta atlikumu). **1,5-gadīgo profesionālās izglītības programmu īstenošana\***

|  |  |  |  |  |  |  |
| --- | --- | --- | --- | --- | --- | --- |
|  | Finansējuma avots | Plānotais uzņemto izglītojamo skaits (t.sk. unikālie izglītojamie un arī izglītojamie, kuri saņem atbalstu atkārtoti) | Aptuveni 5% no uzņemto izglītojamo skaita projekta ietvaros iesaistās atkārtoti, līdz ar to iznākuma rādītājā tiek ieskaitīti tikai unikālie izglītojamie | Plānotais profesionālo kvalifikāciju ieguvušo skaits (t.sk. unikālie izglītojamie un arī izglītojamie, kuri saņem atbalstu atkārtoti) | Aptuveni 5% no kvalifikāciju ieguvušo skaita profesionālo kvalifikāciju iegūst atkārtoti, līdz ar to rezultatīvajā rādītājā tiek ieskaitīti tikai unikālie izglītojamie | Plānotais nepieciešamais finansējums (EUR) |
|  | **VIAA projekta finanšu līdzekļu atlikums** | **465** | **441** | **325** | **308** | **1 734 000** |
|  | **NVA projekta finanšu līdzekļu atlikums** | **210** | **199** | **145** | **137** | **683 504** |
|  | **Kopā** | **675** | **640** | **470** | **445** | **2 417 504** |

\*Aprēķini veikti, ņemot vērā ierosinātās izmaiņas vienas vienības metodikā, kas paredz palielināt vienas vienības izmaksas aptuveni par 3,2%. Ņemot vērā pieejamo finansējumu un profesionālās izglītības programmu īstenošanas specifiku (mācības notiek grupās, ir noteikts minimālais izglītojamo skaits), projektā plānots šāds iznākuma un rezultāta rādītāja palielinājums:- izglītībā vai apmācībā neiesaistītās neaktīvas personas, kas uzsākušas dalību projekta atbalstāmajā darbībā – palielinājums par 378, tādejādi kopējais izglītojamo skaits indikatīvi sastādītu – 9 578 (attiecīgi projektā kopā tas veidotu – 10 078);- kvalifikāciju ieguvušie dalībnieki tūlīt pēc dalības apmācībās – palielinājums par 256, tādejādi kopējais izglītojamo skaits indikatīvi sastādītu – 6 756 (kopumā 7.2.1.SAM ietvaros tas veidot – 12 271).Lai sekmīgi nodrošinātu papildu plānoto rādītāju izpildi, VIAA atbilstoši  projekta sadarbības partneru profesionālās izglītības iestāžu un koledžu (turpmāk – profesionālās izglītības iestādes) sniegtajai informācijai sagatavoja profesionālās izglītības programmu sarakstu, kuru saskaņoja ar darba devējiem Latvijas Darba Devēju konfederācijas Nozaru ekspertu padomēs un apstiprināja Profesionālās izglītības un nodarbinātības trīspusējās sadarbības apakšpadomē 10.04.2019. tika apstiprināts. Uzņemšanas programmu sarakstā iekļautas 36 darba tirgū pieprasītas profesijas, kuras jauniešiem iespējams apgūt ar iepriekš iegūtu vismaz vispārējo vidējo vai profesionālo vidējo izglītību. Uzņemšana tiks īstenota 22 profesionālās izglītības iestādēs visā Latvijas teritorijā. VIAA līdzšinējā pieredze liecina, ka tieši 1,5-gadīgās profesionālās izglītības programmas ir pievilcīgākas un atbilstošākas projekta mērķa grupas vajadzībām, jo tiek iegūts augstāks profesionālās kvalifikācijas līmenis un profesijas apguvei nepieciešamais izglītības līmenis ir atbilstošāks jauniešu iepriekš iegūtajai izglītībai. Atbilstoši projektā uzkrātajiem datiem - no 12 353 projektā iesaistītajiem jauniešiem  10 212 jaunieši ir ar pabeigtu vidējo izglītību.Atbilstoši iepriekš minētajam ar MK noteikumu projektu pārskatīti arī citi 7.2.1.SAM ietvaros sasniedzamie uzraudzības rādītāji (tai skaitā ņemot vērā arī VIAA plānoto projekta īstenošanas termiņa pagarinājumu līdz 31.01.2021[[1]](#footnote-1).). Tāpat tiek precizētas arī uz pasākuma “Sākotnējās profesionālās izglītības programmu īstenošana Jauniešu garantijas ietvaros” projektu attiecināmo tūlītējo rezultātu rādītāju (r.7.2.1.ik (CR08) un r.7.2.1.jk (CR09)) vērtības:- neaktīvie dalībnieki, kas nav iesaistīti izglītībā vai apmācībā un saņem darba, pieaugušo izglītības, mācekļa vai prakses vietas piedāvājumu pēc aiziešanas- 2 838 (iepriekš 3 900);- neaktīvie dalībnieki, kas nav iesaistīti izglītībā vai apmācībā un pēc aiziešanas iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti (pēc dalības pasākumā) – 3 310 (iepriekš 3 900). ES fondu 2007-2013.gada plānošanas periodā netika atsevišķi uzkrāta informācija par NEET dalībnieku tālāku iesaisti izglītībā, apmācībā un/ vai darbā iekārtošanos jauniešu paredzētajos atbalsta pasākumos, attiecīgi nosakot rādītāju mērķa vērtības, par pamatu ņemta informācija par NVA reģistrētajiem jauniešiem bezdarbniekiem. Proti, rādītāju vērtības noteiktas, balstoties uz pieņēmu, ka no 2012. gadā 1 755 NVA reģistrētajiem jauniešiem bezdarbniekiem, kuriem nav darba pieredzes un kuri pabeidza dalību NVA organizētajos pasākumos, vidēji 60% pēc dalības iesaistījās nodarbinātībā vai profesionālās izglītības programmu apguvē. Attiecīgi rezultātā aprēķinā tika noteikts, ka no VIAA projektā kvalifikāciju ieguvušo dalībnieku kopskaita, t.i. 6 500 jauniešiem, 60% jeb 3 900 jaunieši pēc dalības pasākumā pabeigšanas turpinās mācības un/vai kļūs nodarbināti. VIAA projektā gūtā pieredze 2014.-2017.gada ietvaros, kas tostarp atspoguļota “Ernst & Young” veiktajā Jauniešu garantijas ietekmes izvērtējumā, liecina, ka NEET dalībnieku vidū pēc dalības sākotnējās profesionālās izglītības programmās un attiecīgi profesionālās kvalifikācijas ieguves vidēji 42% un 49% četras nedēļas pēc dalības pasākumā nevis 60% jauniešu tālāk iesaistās izglītībā, apmācībā un/ vai iekārtojas darbā. Papildus precizēts arī rezltāta rādītājs “Nodarbinātībā iesaistītie dalībnieki sešos mēnešos pēc aiziešanas (dalībnieku skaits)” (r.7.2.1.lk (CR11)) (attiecībā uz VIAA projektu no 1 950 uz 2 905), arī šī rādītāja vērtība pārskatīta atbilstoši VIAA projektā gūtai pieredze 2014.-2017.gada ietvaros. Arī attiecībā uz šo rādītāja vērtību ES fondu 2007-2013.gada plānošanas periodā netika atsevišķi uzkrāta informācija par NEET dalībniekiem, attiecīgi nosakot rādītāju mērķa vērtības, par pamatu līdzšinēji ņemta informācija par NVA reģistrētajiem jauniešiem bezdarbniekiem.Labklājības ministrija iesniegs Finanšu ministrijā arī atbilstošus priekšlikumus grozījumiem darbības programmā “Izaugsme un nodarbinātība”.Papildus MK noteikumu projekts paredz:- precizēt finanšu rādītāju atbilstoši DP grozījumiem Nr.3 (MK noteikumu projekta 2.punkts) – samazināt sertificētos izdevumus no 63 140 804 *euro* uz 48 708 012 *euro* (t.i., paredzot pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros 26 050 172 *euro* un pasākuma “Sākotnējās profesionālās izglītības programmu īstenošana Jauniešu garantijas ietvaros” ietvaros – 22 657 840 *euro*)*.* MK noteikumu projektāsertificēto izdevumu apmērs noteikts atbilstoši DP noteiktajam snieguma ietvara finanšu rādītāja F12 (Jauniešu nodarbinātības iniciatīva (turpmāk – JNI)) apmēram (t.i., kas attiecas uz JNI ar tam papildinošo Eiropas Sociālā fonda (turpmāk – ESF) finansējumu, valsts budžeta un privāto finansējumu), kas ar DP grozījumiem Nr.3 samazināts par summu, ko var deklarēt pēc 2018.gada, ņemot vērā Eiropas Komisijas sākotnējo un ikgadējo priekšfinansējumu. Savukārt attiecībā uz papildu piešķirto ESF un valsts budžeta finansējumu 7 020 578 *euro* apmērā MK 28.04.2015. noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk – MK noteikumi Nr.207) netiek noteikts finanšu rādītājs, bet šisfinansējums veicināja 7.prioritārā virziena “Nodarbinātība un mobilitāte” finanšu rādītāja F11 (ESF) sniegumu. Minētās izmaiņas ir redakcionāla rakstura, projektiem arī līdzšinēji noteiktā starpposma vērtība tika sasniegta vismaz 85% apmērā;- precizēt pasākumam “Sākotnējās profesionālās izglītības programmu īstenošana Jauniešu garantijas ietvaros” valsts budžeta līdzfinansējuma apmēru papildus piešķirtā ESF un valsts budžeta finansējuma ietvaros (to palielinot par 1 *euro*), tādējādi nodrošinot, ka tiek saglabāts maksimālais attiecināmais ESF finansējuma apmērs, nepārsniedzot 85 procentus no papildus piešķirtā kopējā attiecināmā finansējuma.2) **palielināt maksimālo izmaksu pieļaujamo slieksni VIAA īstenotajiem mērķa grupas informēšanas pasākumiem, tai skaitā konferencēm, semināriem, izstādēm, drukātiem materiāliem, kā arī informācijas ievietošanai nacionālajos un reģionālajos plašsaziņas līdzekļos**, novirzot tām iepriekš pieminēto NVA īstenotā projekta finanšu atlikumu 7 670 *euro* apmērā - papildu piešķirto Eiropas Sociālā fonda un valsts budžeta finansējuma daļu (MK noteikumu projekta 10.punkts). Lai nodrošinātu veiksmīgu uzņemšanas procesa norisi un projekta plānoto rādītāju sasniegšanu, VIAA plāno veikt informatīvo kampaņu jauniešu informēšanai.  VIAA Jauniešu garantijas projekta mērķauditorija 2019./2020. gada mācību gada uzņemšanai – 17 līdz 29 gadus veci jaunieši, kuri nemācās un nestrādā, bet vienlaikus ir ieguvuši vidējo izglītību, ir specifiska un reklāmas tirgū pieprasīta mērķauditorija, kuru vasaras periodā intensīvi uzrunā arī citi mācību piedāvātāji, īpaši augstākās izglītības iestādes, ieguldot ievērojamus līdzekļus savās kampaņās. Lai VIAA Jauniešu garantijas mācības nepazustu kopējā piedāvājumā, spētu konkurēt ar citiem reklāmas izvietotājiem šajā periodā, kā arī varētu publiskās telpas pārsātinātajā piedāvājumā uzrunāt jauniešus, kuru skaits demogrāfiski krītas, ir nepieciešami papildu līdzekļi informatīvai kampaņai, jo ar bezmaksas metodēm mūsdienās jauniešus sasniegt ir maz efektīvi, īpaši no valsts iestāžu puses.  Balstoties uz VIAA iepriekšējo pieredzi un praksi informatīvo kampaņu organizēšanā no 2015. līdz 2018. gadam, ieguldot indikatīvi 7 716 *euro* (tai skaitā NVA projekta  finansējuma piešķīrums 7 670 *euro* un VIAA projektā pieejamais finansējums 46 *euro*), ir iespēja šos jauniešus uzrunāt tieši un precīzi, digitālajā vidē atlasot un mērķējot reklāmu tieši 17 līdz 29 gadus veciem jauniešiem, kā arī kopumā reklāmā uzsverot Jauniešu garantijas mācību būtiskākās priekšrocības (mācības bez maksas, stipendija 70-115 *euro* mēnesī, profesija 1,5 gada laikā, apmaksāta kopmītne, utt.). Plānots, ka VIAA savā kampaņā varētu izmantot tādus reklāmas kanālus kā reklāmu Google meklētājā (Google Adwords), reklāmas banerus Google mājaslapu sadarbības tīklā, tostarp dažādās telefona aplikācijās (Google Display Network), audio reklāmu jauniešiem populārā radio stacijā un/vai mūzikas straumēšanas vietnēs (piemēram, European Hit Radio un Spotify), kā arī intensīvu reklāmu sociālajos medijos, kurus izmanto jaunieši Latvijā (piemēram, Facebook un Instagram). Tāpat būtu iespējams izvietot reklāmas banerus arī interneta portālos, kurus apmeklē jaunieši ar noteiktu mērķi (piemēram, CVonline.lv darba meklējumiem vai Spoki.lv izklaidei);3) **paredzēt jaunu atbalstāmo darbību - individuālās pieejas nodrošināšana izglītības turpināšanai un profesionālās kvalifikācijas ieguvei vai prasmju novērtējumam** (MK noteikumu projekta 1., 7., 8., 9., 11., 12. un 13.punkts). Minēto darbību VIAA **pasākuma “Sākotnējās profesionālās izglītības programmu īstenošana Jauniešu garantijas ietvaros”** **ietvaros** īstenos kā vienu no alternatīvām gadījumā, ja pēc 2019.gada septembra uzņemšanas tiek konstatēts, ka plānotie uzņemšanas rezultāti netiek sasniegti un projektā tiek prognozēts finanšu atlikums. Plānotajā projekta īstenošanas termiņa pagarinājumā VIAA finanšu līdzekļu atlikumu varētu novirzīt individuālās pieejas nodrošināšanai izglītības turpināšanai un profesionālās kvalifikācijas ieguvei vai prasmju novērtējumam un karjeras atbalsta pasākumu nodrošināšanai meistarklašu vai paraugdemonstrējumu veidā. Šo darbību īstenošanas nepieciešamība un apjoms tiktu noteikts pēc **2019.gada septembra** uzņemšanas un mērķa grupas atbilstības pārbaudes, attiecīgi izvērtējot finanšu līdzekļu izlietojuma un sasniedzamo rādītāju bilanci. Ņemot vērā, ka projekta ietvaros ir liels mācības pārtraukušo jauniešu skaits, VIAA plāno sadarbībā ar profesionālās izglītības iestādēm īstenot individuālās pieejas nodrošināšanu izglītības turpināšanai. Tas nozīmē, ka izglītības iestādes uzrunā NEET mērķa grupas izglītojamos, kuri ir pārtraukuši mācības, izstrādā individuālo mācību plānu (personas kompetenču attīstības plānu), tajā iekļaujot informāciju par iepriekš iegūto izglītību, apgūtajām prasmēm un kompetencēm, trūkstošajām prasmēm un kompetencēm, apgūto prasmju un kompetenču pārbaudi, prasmju demonstrēšanu. Tādējādi izglītojamajiem nebūtu jāmācās jau apgūtā viela, jo tiek noteikts, kas no iepriekš apgūtās izglītības, prasmēm un kompetencēm ir atzīstams un ieskaitāms profesionālās kvalifikācijas ieguvē, attiecīgi izpildot plānoto rezultāta rādītāju izpildi. Pēc profesionālās izglītības iestāžu sniegtās informācijas, uz šo brīdi individuālā iesaiste izglītības turpināšanai un profesionālās kvalifikācijas ieguvei plānota šādās profesionālajās kvalifikācijās – apdares darbu tehniķis, autodiagnostiķis, bārmenis, celtniecības un ceļu būves mašīnu mehāniķis, datorsistēmu tehniķis, elektronikas tehniķis, ekotūrisma speciālists, grāmatvedis, klientu apkalpošanas speciālists, lauku īpašumu apsaimniekotājs, loģistikas darbinieks, pavārs, programmēšanas tehniķis, restorānu pakalpojumu speciālists, SPA speciālists, veterinārārsta asistents, viesmīlības pakalpojumu speciālists. Katra izglītojamā individuālais plāns tiek veidots, balstoties uz individuālu pieeju. Šādi izglītojamie var integrēties arī izglītības procesā, vēl jo vairāk tādēļ, ka profesionālās izglītības iestādes īsteno arī modulārās profesionālās izglītības programmas, kas ir īstenojamas arī kā 1,5-gadīgās profesionālās izglītības programmas. Arī pēc šīs pieejas iespējams novērtēt, kuri moduļi, moduļu kopas ir apgūtas un kuras nepieciešams apgūt profesionālās kvalifikācijas ieguvei vai prasmju novērtējumam. Profesionālās izglītības satura reforma nosaka, ka būtiski izglītības procesā ir iegūt prasmju un kompetenču novērtējumu, ne tikai tad, kad iegūta profesionālā kvalifikācija. Piemēram, modulāro profesionālās izglītības programmu apguvē tiek izsniegta apliecība par moduļa apguvi. Šāda pieeja ļauj darba devējam izvērtēt esošās zināšanas, prasmes un kompetences, savukārt jaunietim ir iespēja iekļauties darba tirgū, jo viņam ir dokuments par prasmju novērtējumu. Šiem jauniešiem kā atbalsta pasākums plānoti ceļa un naktsmītnes izdevumi arī mācību laikā, nepārsniedzot 71 *euro* mēnesī, mērķstipendiju izmaksas, civiltiesiskā un nelaimes gadījumu apdrošināšana[[2]](#footnote-2), obligāto veselības pārbaužu izmaksas un izglītojamā profesijas prasībām atbilstošu papildu zināšanu un prasmju apliecinošu dokumentu (sertifikāts, apliecība) ieguves izmaksas.Vienas vienības izmaksas tiktu aprēķinātas atbilstoši izglītojamā individuālajā mācību plānā paredzēto modulārās profesionālās izglītības programmas moduļu apguves laikam. Ievērojot to, ka vienas vienības metodikā[[3]](#footnote-3) ir noteikts aprēķins un likmes izmaksas par 1-gadīgu un 1,5-gadīgu profesionālās izglītības programmu apguvi otrā un trešā profesionālās kvalifikācijas līmeņa izglītības programmās, minēto metodiku nevar piemērot individuālās pieejas nodrošināšanai izglītības turpināšanai un profesionālās kvalifikācijas ieguvei vai prasmju novērtējumam, t.i. modulārās profesionālās izglītības programmu apguvei, līdz ar to pirms atbalstāmās darbības uzsākšanas tiks veikti atbilstoši grozījumi esošajā metodikā, papildus atrunājot aprēķinu un likmes izmaksas modulārās profesionālās izglītības programmu apguvei.Lai nodrošinātu individuālās pieejas īstenošanu, projekta sadarbības partneriem - profesionālās izglītības iestādēm vai koledžām, ir jāparedz arī izmaksas modulāro programmu īstenošanā iesaistītajam atbalsta personālam, gan projekta koordinatoram, gan grāmatvedim. Īstenojot individuālās pieejas atbalstu, izglītojamiem izglītības iestādēm līdzvērtīgi kā 1-gadīgo un 1,5-gadīgo programmu īstenošanā ir jānodrošina vairāki uzdevumi, tostarp koordinatora galvenie pienākumi būtu uzraudzīt projekta mērķa grupas mācību nodarbību uzskaites žurnālu, prakses dienasgrāmatu/pārskatu un citu dokumentu aizpildīšanu atbilstoši normatīvo aktu prasībām, sagatavot un mērķstipendiju komisijai sniegt izglītojamo sekmju un kavējumu kopsavilkumu, savukārt grāmatveža galvenos pienākumos ietilptu finansēšanas plānu un tāmju sagatavošana, ar projekta atbalsta darbību saistīto izdevumu un norēķinu pirmdokumentu grāmatvedības uzskaite un atbalsta nodrošināšanai nepieciešamo maksājumu sagatavošana un nodrošināšana u.c. Atbalsta personāla izmaksām tiks piemērota spēkā esošā vienas vienības izmaksu metodika[[4]](#footnote-4), paredzot atbalsta personāla atlīdzības izmaksas mēnesī uz vienu pasākuma “Sākotnējās profesionālās izglītības programmu īstenošana Jauniešu garantijas ietvaros” mērķa grupas izglītojamo individuālās pieejas nodrošināšanas izglītības turpināšanai profesionālajā tālākizglītībā un profesionālās kvalifikācijas ieguvei vai prasmju novērtējumam īstenošanas laikā.Savukārt meistarklases vai paraugdemonstrējumi ir viens no karjeras atbalsta pasākumiem, kura ietvaros tiek īstenoti prasmju un profesijas paraugdemonstrējumi, lai motivētu un iedvesmotu projektā iesaistītos profesionālās izglītības iestāžu audzēkņus mācībām un darbam izvēlētajā profesijā. Arī veicamo  meistarklašu tēmas, dalībnieku skaitu, norises vietas, norises laikus un nepieciešamos finanšu līdzekļus būs iespējams noteikt pēc 2019.gada uzņemšanas, attiecīgi izvērtējot uzņemšanas rezultātus. 4) **precizēt MK noteikumu Nr.207 40.7.apakšpunktu** saskaņā ar Finanšu ministrijas – vadošās iestādes vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” (MK noteikumu projekta 14.punkts), paredzot, ja personāla atlīdzībai piemēro daļlaika attiecināmības principu, tiek veikta personāla darba laika uzskaite par nostrādāto laiku un veiktajām funkcijām. Izmaiņas neietekmē finansējuma saņēmēju veicamās darbības darba laika un personāla noslodzes uzskaites nodrošināšanai (tai skaitā, ja projekta īstenošanas vai vadības personāls ir iesaistīts Valsts izglītības attīstības aģentūras īstenotajā darbības programmas “Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” projektā un tā pienākumi ir vienādi ar 7.2.1.SAM pasākumā “Sākotnējās profesionālās izglītības programmu īstenošana Jauniešu garantijas ietvaros” paredzētajiem, arī turpmāk, atbilstoši MK noteikumu Nr.207 20.punktam, personāla atlīdzības apmēru katrā projektā nosaka atbilstoši mērķa grupas proporcijai, neveicot darba laika uzskaiti). |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, Izglītības un zinātnes ministrija un VIAA |
| 4. | Cita informācija | MK noteikumu projektam ir pozitīva ietekme uz 7.2.1.SAM uzraudzības rādītāju sasniegšanu. Izvērtējot ierosināto grozījumu ietekmi, pēc MK noteikumu spēkā stāšanās būs nepieciešams veikt attiecīgus grozījumus VIAA īstenotajā projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunieši vecumā no 15 līdz 29 gadiem (ieskaitot), prioritārā mērķa grupa atbalsta saņemšanai vecumā no 15 līdz 24 gadiem (ieskaitot).Atbilstoši NVA statistikas datiem 2019. gada marta beigās 9 684 jeb 15.8% no bezdarbnieku kopskaita bija jaunieši bezdarbnieki vecumā no 15 līdz 29 gadiem, savukārt 3 565 jeb 5.8% no bezdarbnieku kopskaita bija jaunieši bezdarbnieki vecumā no 15 līdz 24 gadiem. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir pozitīva ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, jo, novirzot finansējumu papildu atbalstam NEET grupas jauniešiem, tiks sekmēta to pāreja uz nodarbinātību, kas sniegs darba devējiem plašākas iespējas piesaistīt savam uzņēmumam vajadzīgos darbiniekus.MK noteikumu projektam ir ietekme uz sabiedrības mērķgrupām, jo tiks nodrošināta jauniešiem darba tirgum nepieciešamās profesionālās kvalifikācijas ieguve, kā arī sekmēta to konkurētspēju darba tirgū.MK noteikumu projektam nav ietekmes uz vidi, konkurenci, veselību un administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2019.gads** | Turpmākie trīs gadi (*euro*) |
| **2020.** | **2021.** | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 452 534 | - 486 545 | 621 698 | 1 109 028 | 0 | 19 932 | - |
| 2. Budžeta izdevumi | 2 705 875 | - 536 804 | 671 463 | 1 197 802 | 0 | 22 000 | - |
| 3. Finansiālā ietekme | - 253 341 | 50 259 | - 49 765 | - 88 775 | 0 | - 2 068 | - |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | - 253 341 | 50 259 | - 49 765 | - 88 775 | 0 | - 2 068 | - |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.207, šobrīd 7.2.1.SAM pieejamais kopējais attiecināmais finansējums ir ne mazāk kā 70 161 382 euro, tai skaitā Eiropas Savienības budžeta speciālais piešķīrums Jauniešu nodarbinātības iniciatīvas finansēšanai (turpmāk - JNI) – 29 010 639 *euro*, Eiropas Sociālā fonda finansējums (turpmāk - ESF) – 34 978 130 *euro*, valsts budžeta līdzfinansējums – 4 679 039 *euro* un privātais līdzfinansējums (darba devēju līdzfinansējums) – ne mazāk kā 1 493 574 *euro*, tai skaitā:- pasākumam “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” pieejamais kopējais attiecināmais finansējums ir ne mazāk kā 33 977 163 *euro*, tai skaitā JNI – 15 515 561 *euro*, ESF – 15 692 361 euro, valsts budžeta līdzfinansējums – 1 275 667 *euro* un privātais līdzfinansējums – ne mazāk kā 1 493 574 *euro*;- pasākumam “Sākotnējās profesionālās izglītības programmu īstenošana Jauniešu garantijas ietvaros” pieejamais kopējais attiecināmais finansējums ir 36 184 219 *euro*, tai skaitā JNI – 13 495 078 *euro*, ESF – 19 285 769 *euro* un valsts budžeta līdzfinansējums – 3 403 372 *euro*.MK noteikumu projekts paredz, noslēdzoties pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” projekta īstenošanai, novirzīt radušos finanšu atlikumu 691 174 *euro* apmērā (tai skaitā pamatpiešķīruma finansējuma daļa: 683 504 *euro* un papildus piešķirtā ESF un valsts budžeta finansējuma daļa: 7 670 *euro*) pasākuma “Sākotnējās profesionālās izglītības programmu īstenošana Jauniešu garantijas ietvaros” projekta turpmākai īstenošanai. Finanšu atlikumā tai skaitā ir ietverts finansējums, par kuru, konstatējot neatbilstību projektā, ir samazinātas kopējās attiecināmās publiskās izmaksas (t.i., 20 417.22 *euro*), kā arī prasību summas par apmācībai izlietoto līdzekļu atmaksu, ko finansējuma saņēmējs vērš pret ES fonda līdzfinansēto pasākumu dalībniekiem (debitoru parādi) (uz 31.12.2018. šī summa veidoja indikatīvi 53 539.21 *euro*).Papildus, precizēts pasākumam “Sākotnējās profesionālās izglītības programmu īstenošana Jauniešu garantijas ietvaros” valsts budžeta līdzfinansējuma apmērs papildus piešķirtā ESF un valsts budžeta finansējuma ietvaros (to palielinot par 1 *euro*), tādējādi nodrošinot, ka tiek saglabāts maksimālais attiecināmais ESF finansējuma apmērs, nepārsniedzot 85 procentus no papildus piešķirtā kopējā attiecināmā finansējuma.Līdz ar to pēc MK noteikumu projekta spēkā stāšanās dienas 7.2.1.SAM pieejamais kopējais attiecināmais finansējums būs ne mazāk kā 70 161 383 euro, tai skaitā Eiropas Savienības budžeta speciālais piešķīrums Jauniešu nodarbinātības iniciatīvas finansēšanai (turpmāk - JNI) – 29 010 639 *euro*, Eiropas Sociālā fonda finansējums (turpmāk - ESF) – 34 978 130 *euro*, valsts budžeta līdzfinansējums – 4 679 040 *euro* un privātais līdzfinansējums (darba devēju līdzfinansējums) – ne mazāk kā 1 493 574 *euro*, tai skaitā:- pasākumam “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” pieejamais kopējais attiecināmais finansējums būs ne mazāk kā 33 285 989 *euro*, tai skaitā JNI – 15 186 315 *euro*, ESF – 15 356 595 *euro*, valsts budžeta līdzfinansējums – 1 249 505 *euro* un privātais līdzfinansējums – ne mazāk kā 1 493 574 *euro*;- pasākumam “Sākotnējās profesionālās izglītības programmu īstenošana Jauniešu garantijas ietvaros” pieejamais kopējais attiecināmais finansējums būs 36 875 394 *euro*, tai skaitā JNI – 13 824 324 *euro*, ESF – 19 621 535 *euro* un valsts budžeta līdzfinansējums – 3 429 535 *euro*.**1. Pasākums “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai”**Finanšu līdzekļi pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ieviešanai tika plānoti Labklājības ministrijas budžeta apakšprogrammā 63.07.00 “Eiropas Sociālā fonda (ESF) īstenotie projekti labklājības nozarē (2014-2020)”.Projekta īstenošana noslēdzās 2018.gada beigās (tai skaitā gala maksājumus veicot 2019.gada janvārī). Kopējais faktiski apgūtais finansējums – 36 669 592.80 *euro* (publiskais finansējums – 31 792 413.57 *euro*), tai skaitā JNI – 15 186 314.92 *euro*, ESF – 15 356 594.78 *euro*, valsts budžeta līdzfinansējums – 1 249 503.87 *euro* un privātais līdzfinansējums – 4 877 179.23 *euro***2014. gadā** kopējais faktiskais apgūtais finansējums 3 142 350.48 *euro* (publiskais finansējums – 3 079 201.64 *euro*), tai skaitā JNI – 1 412 008.29 *euro*, ESF – 1 532 539.66 *euro*, valsts budžeta līdzfinansējums – 134 653.69 *euro* un privātais līdzfinansējums 63 148.84 *euro*.**2015. gadā** kopējais faktiskais apgūtais finansējums 7 324 397.34 *euro* (publiskais finansējums – 6 010 788.73 *euro*), tai skaitā JNI – 2 888 855.15 *euro*, ESF – 2 889 794.09 *euro*, valsts budžeta līdzfinansējums – 232 139.49 *euro* un privātais līdzfinansējums 1 313 608.61 *euro*.**2016. gadā** kopējais faktiskais apgūtais finansējums 9 402 733.45 *euro* (publiskais finansējums – 8 050 099.29 *euro*), tai skaitā JNI – 3 869 682.73 *euro*, ESF – 3 869 682.73 *euro*, valsts budžeta līdzfinansējums – 310 733.83 *euro* un privātais līdzfinansējums 1 352 634.16 *euro*.**2017. gadā** kopējais faktiskais apgūtais finansējums 10 013 685.52 *euro* (publiskais finansējums - 8 674 597.18 *euro*)*.*Bet ņemot vērā, ka atbilstoši Kohēzijas politikas fondu vadības informācijas sistēmai 2014.-2020. gadam (KP VIS) 2017. gadā projektam tika konstatētas neatbilstības 8 334.54 *euro* apmērā (tai skaitā publiskais finansējums – 8 321.03  *euro* un privātais līdzfinansējums – 13.51 *euro*), par konstatēto neatbilstības summu ir samazināta projekta attiecināmā izdevumu summa. Līdz ar to projekta pielikumā “Finansēšanas plāns” apgūtais finansējums norādīts - 10 005 364.49 *euro* (publiskais finansējums – 8 666 276.15 *euro*), tai skaitā JNI – 4 142 052.88 *euro*, ESF – 4 184 183.53 *euro*, valsts budžeta līdzfinansējums – 340 039.74 *euro* un privātais līdzfinansējums 1 339 088.34 *euro*.**2018. gadā** kopējais faktiskais apgūtais finansējums 6 784 443.23 *euro* (publiskais finansējums – 5 975 743.95 *euro*).Bet ņemot vērā, ka atbilstoši Kohēzijas politikas fondu vadības informācijas sistēmai 2014.-2020. gadam (KP VIS) 2018. gadā projektam tika konstatētas neatbilstības 12 096.19 *euro* apmērā, par konstatēto neatbilstības summu ir samazināta projekta attiecināmā izdevumu summa. Līdz ar to projekta pielikumā “Finansēšanas plāns” apgūtais finansējums norādīts - 6 772 347.04 *euro* (publiskais finansējums – 5 963 647.76 *euro*), tai skaitā JNI – 2 862 948.19 *euro*, ESF – 2 869 627.09 *euro*, valsts budžeta līdzfinansējums – 231 072.48 *euro* un privātais līdzfinansējums 808 699.28 *euro*.**2019. gadā** projektam valsts budžeta ilgtermiņa saistībās apstiprināts finansējums 22 400 *euro.*Arī saskaņā ar projekta pielikumā “Finansēšanas plāns” norādīto 2019. gadam projekta kopējais finansējums plānots 22 400 *euro* (publiskais finansējums – 22 400 *euro*), tai skaitā JNI – 10 767.68 *euro*, ESF – 10 767.68 *euro*, valsts budžeta līdzfinansējums – 864.64 *euro*. Šobrīd faktiski apgūtais finansējums 5 890 *euro.***2. Pasākums “Sākotnējās profesionālās izglītības programmu īstenošana Jauniešu garantijas ietvaros”**Finanšu līdzekļi pasākuma ieviešanai plānoti Izglītības un zinātnes ministrijas budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.**2014. gadā** kopējais faktiskais apgūtais finansējums 1 621753.47 *euro*, tai skaitā JNI – 604 914.04 *euro*, ESF – 864 394.60 *euro*, valsts budžeta līdzfinansējums – 152 444.83 *euro*.**2015. gadā** kopējais faktiskais apgūtais finansējums 7 127 587.29 *euro*, tai skaitā JNI – 2 658 590.06 *euro*, ESF – 3 799 004.03 *euro*, valsts budžeta līdzfinansējums – 669 993.20 *euro*.**2016. gadā** kopējais faktiskais apgūtais finansējums 9 637 364.19 *euro.*Bet ņemot vērā, ka atbilstoši Kohēzijas politikas fondu vadības informācijas sistēmai 2014.-2020. gadam (KP VIS) 2016. gadā projektam tika konstatētas neatbilstības 1 126.20 *euro* apmērā, par konstatēto neatbilstības summu ir samazināta projekta attiecināmā izdevumu summa. Līdz ar to projekta pielikumā “Finansēšanas plāns” apgūtais finansējums norādīts - 9 636 237.99 *euro*, tai skaitā JNI – 3 594 316.77 *euro*, ESF – 5 136 114.85 *euro*, valsts budžeta līdzfinansējums – 905 806.37 *euro*.**2017. gadā** kopējais faktiskais apgūtais finansējums 9 504 038.61 *euro*, tai skaitā JNI – 3 545 006.40 *euro*, ESF – 5 065 652.58 *euro*, valsts budžeta līdzfinansējums – 893 379.63 *euro*.**2018. gadā** kopējais faktiskais apgūtais finansējums 4 946 714.01 *euro*, tai skaitā JNI – 1 845 124.33 *euro*, ESF – 2 636 598.57 *euro*, valsts budžeta līdzfinansējums – 464 991.11 *euro*.**2019. gadā** projektam valsts budžeta ilgtermiņa saistībās apstiprināts finansējums 2 683 475 *euro* apmērā. Šobrīd saskaņā ar projekta pielikumā “Finansēšanas plāns” norādīto 2019. gadam projekta kopējais finansējums plānots 2 683 475.44 *euro* apmērā, tai skaitā JNI – 999 229.12 *euro*, ESF – 1 429 933.46 *euro*, valsts budžeta līdzfinansējums – 254 312.86 *euro.* Jāņem vērā, kanav veikti grozījumi projekta iesnieguma pielikumā (“Finansēšanas plāns”), ņemot vērā plānoto projekta pagarinājumu (no 30.09.2019. līdz 31.01.2021.), kā arī papildu novirzāmo finansējumu projekta turpināšanai.Pēc MK noteikumu projekta spēkā stāšanās 2019. gadam projekta kopējais finansējums indikatīvi plānots 2 146 671 *euro* apmērā, tai skaitā JNI – 797 847 *euro*, ESF – 1 146 607 *euro*, valsts budžeta līdzfinansējums – 202 217 *euro.* **2020. gadā** projektam vidējā termiņa budžeta ietvarā apstiprināts finansējums 671 463 *euro*. Šobrīd saskaņā ar projekta pielikumā “Finansēšanas plāns” norādīto, 2020. gadā projektam nav plānots finansējums. Pēc MK noteikumu projekta spēkā stāšanās 2020. gadam projekta kopējais finansējums indikatīvi plānots 1 869 265.43 *euro* apmērā, tai skaitā JNI – 769 827.79 *euro*, ESF – 960 897.89 *euro*, valsts budžeta līdzfinansējums – 138 539.75 *euro*. Papildu nepieciešamais finansējums tiks pārdalīts no pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai”, novirzīt radušos finanšu atlikumu projektam noslēdzoties.Pieprasījums papildu nepieciešamajam finansējumam normatīvajos aktos noteiktajā kārtībā tiks sagatavots un iesniegts Finanšu ministrijai līdzekļu pārdalei no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.**2021. gadā** projektam vidējā termiņa budžeta ietvarā un šobrīd saskaņā ar projekta pielikumā “Finansēšanas plāns” norādīto, 2021. gadā projektam nav plānots finansējums.Pēc MK noteikumu projekta spēkā stāšanās 2021. gadam projekta kopējais finansējums indikatīvi plānots 22 000 *euro* apmērā, tai skaitā JNI – 8 206.00 *euro*, ESF – 11 726.00 *euro*, valsts budžeta līdzfinansējums – 2 068.00 *euro*. Papildu nepieciešamais finansējums tiks pārdalīts no pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai”, novirzīt radušos finanšu atlikumu projektam noslēdzoties.Pieprasījums papildu nepieciešamajam finansējumam normatīvajos aktos noteiktajā kārtībā tiks sagatavots un iesniegts Finanšu ministrijai līdzekļu pārdalei no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaita izmaiņas.  |
| 8. Cita informācija | Pasākuma “Sākotnējās profesionālās izglītības programmu īstenošana Jauniešu garantijas ietvaros” projektam finansējums (691 174 *euro* apmērā) tiks pārdalīts no pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai”, novirzīt radušos finanšu atlikumu projektam noslēdzoties.Pēc MK noteikumu projekta spēkā stāšanās tiks ierosināts veikt attiecīgus grozījumus projektā, tai skaitā projekta iesnieguma pielikumā (“Finansēšanas plāns”).Finansējuma sadalījums pa gadiem norādīts indikatīvi un var tikt precizēts.  |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts neskar šo jomu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts neskar šo jomu. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un līdz 17.04.2019. aicinot sabiedrības pārstāvjus: 1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā Eiropas Savienības fondu vadībā iesaistītā atbildīgā iestāde, Izglītības un zinātnes ministrija kā līdzatbildīgā iestāde 7.2.1.SAM ieviešanā, Centrālā finanšu un līgumu aģentūra kā sadarbības iestāde, NVA un VIAA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Labklājības ministre R.Petraviča

R.Kudļa, 67021630

Rudolfs.Kudla@lm.gov.lv

1. Labklājības ministrijas informatīvajam ziņojumam par Jauniešu garantijas īstenošanas progresu (pieejams - <http://tap.mk.gov.lv/lv/mk/tap/?pid=40471370&mode=mk&date=2019-04-16>) pievienotais protokollēmums paredz - saskaņā ar MK 16.12.2014. noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.4 7.apakšpunktu, atļaut Centrālajai finanšu un līgumu aģentūrai pagarināt darbības programmas 7.2.1. SAM pasākuma “Sākotnējās profesionālās izglītības programmu īstenošana Jauniešu garantijas ietvaros” projekta īstenošanu līdz 31.01.2021. specifiskajam atbalsta mērķim piešķirtā finansējuma ietvaros. [↑](#footnote-ref-1)
2. MK 20.11.2012. noteikumi Nr.785 “Mācību prakses organizācijas un izglītojamo apdrošināšanas kārtība” nosaka profesionālās kvalifikācijas, kuras iegūstot praktikanti obligāti apdrošināmi pret nelaimes gadījumiem mācību prakses laikā. Projektā līdzīgi kā 1-gadīgo un 1,5-gadīgo programmu īstenošanā tiek paredzēta izglītojamo civiltiesiskā un nelaimes gadījumu apdrošināšana arī modulāro programmu apguves un kvalifikācijas prakses laikā visās projektā apgūstamajās kvalifikācijās. [↑](#footnote-ref-2)
3. Vienas vienības metodika par viena izglītojamā izmaksu standarta likmes aprēķinu 1-gadīgu un 1,5-gadīgu profesionālās izglītības programmu īstenošanā otrā un trešā profesionālās kvalifikācijas līmeņa izglītības programmās “Sākotnējās profesionālās izglītības programmu īstenošana garantijas Jauniešu garantijas ietvaros” [↑](#footnote-ref-3)
4. Vienas vienības atbalsta personāla atlīdzības izmaksu standarta likmes aprēķina un piemērošanas metodika Eiropas Savienības fondu darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākuma 7.2.1.2. “Sākotnējās profesionālās izglītības programmu īstenošana Jauniešu garantijas ietvaros” projekta īstenošanai [↑](#footnote-ref-4)